ZurichNLP/romansh-municipal-text-corpus huggingface dataset:
Rumantsch: Il quen current muossa in gudogn da frs. 6'150.- tier entradas ed expensas da rodund frs. 3.6 milliuns. Cumpri ein amortisaziuns ordinarias ed extraordinarias da frs. 93'500.-.
Deutsch: Der Voranschlag der laufenden Rechnung weist bei Ein- und Ausgaben von rund CHF 3.6 Millio-nen einen Gewinn von CHF 6'150.- aus. Darin enthalten sind ordentliche und ausserordentliche Abschreibungen über CHF 93'500.-.
Rumantsch: Il quen d'investiziun muossa expensas da frs. 1'136'300.- tier entradas da frs. 524'700.-. Cumpriu ei cheu principalmein l'emprema etappa dalla sanaziun da vias communalas.
Deutsch: Die Ausgaben in der Investitionsrechnung belaufen sich auf CHF 1'136'300.- bei Einnahmen von CHF 524'700.-. In den Ausgaben ist hauptsächlich die 1. Etappe der Sanierung der Gemein-destrassen enthalten.
Rumantsch: Ella votaziun dils 30 da november 2014 ha il pievel grischun approbau la legislaziun adesiva tier la refuorma territoriala. Cunquei remplazzan naven dil 2016 las endisch novas regiuns ils cumins, las corporaziuns regiunalas ed ils districts. Las 18 vischnauncas dalla Surselva s’uneschan tier la Regiun Surselva. Las vischnauncas Flem e Trin s’audan da niev tier la Regiun dil Plaun/Imboden. La nova Regiun Surselva dumbra 21‘347 habitonts (cefras da habitonts per la fin 2013). Sedia dalla Regiun Surselva ei Glion. Igl onn 2015 han votantas e votants approbau en tuttas vischnauncas-commembras ils statuts dalla Regiun Surselva. Tier artechel 6, alinea 2 da quels statuts eis ei previu che las vischnauncas dalla Regiun autoriseschan la Regiun Surselva da surprender diversas incumbensas communalas. Denter auter setracta ei era da menar e confinanziar purschidas da formaziun e da terapia da tut gener, scalems da vegliadetgna e da scola sco era tier la scolaziun dils carschi. Tenor alinea 3 dil medem artechel ha la surdada dallas incumbensas da succeder tras cunvegnas da prestaziun. En vesta a quella situaziun da partenza eis ei vegniu fixau pigl onn 2016 cullas vischnauncas ina cunvegna globala ch’ei da remplazzar sigl 1 da schaner 2017 cun cunvegnas da prestaziun singulas.
Deutsch: Das Bündner Stimmvolk hat am 30. November 2014 der Anschlussgesetzgebung zur Gebietsreform zuge-stimmt. Damit ersetzen ab 2016 die elf neuen Regionen die Kreise, Regionalverbände und die Bezirke. Die 18 Gemeinden der Surselva schliessen sich zur Region Surselva zusammen. Die Gemeinden Flims und Trin gehören neu zur Region Imboden. Die neue Region Surselva verfügt über 21'347 Einwohner (Einwohner-zahlen per Ende 2013). Sitz der Region Surselva ist Ilanz. Im Jahr 2015 genehmigte die Stimmbevölke-rung in allen Mitgliedsgemeinden die Statuten der Region Surselva. Die Statuten der Regiun Surselva sehen unter Artikel 6 Absatz 2 vor, dass die Regionsgemeinden die Regiun Surselva ermächtigen, bei ver-schiedenen kommunalen Aufgaben tätig zu werden. Unter anderem auch bei der Führung und Mitfinan-zierung von Bildungs- und Therapieangeboten aller Art, Alters- und Schulstufen wie auch in der Erwach-senenbildung. Gemäss Absatz 3 des gleichen Artikels hat die Aufgabenübertragung mittels Leistungsver-einbarungen zu erfolgen. In Anbetracht dieser Ausgangslage wurde für das Jahr 2016 eine Globalleis-tungsvereinbarung mit den Gemeinden abgeschlossen, welche auf 1. Januar 2017 durch Einzelleistungs-vereinbarungen zu ersetzen sind.
Rumantsch: La cunvegna da prestaziun pertuccont il menar il Center da formaziun Surselva cuoza 10 onns e regla igl intent, las prestaziuns, ils principis dalla furniziun da prestaziuns, la finanziaziun dils pensums, il cuoz ed il proceder en cass da conflicts. Ella ei vegnida approbada dalla conferenza dils presidents dalla Regiun Surselva ils 13 da settember 2016 per mauns dallas vischnauncas-commembras.
Deutsch: Die Leistungsvereinbarung betreffend Führung des Bildungszentrums Surselva dauert 10 Jahre und regelt den Zweck, die Leistungen, die Grundsätze der Leistungserbringung , die Finanzierung der Aufgaben, die Dauer und das Vorgehen im Konfliktfall. Sie wurde am 13. September 2016 von der Präsidentenkonfe-renz der Regiun Surselva einstimmig zu Handen der Mitgliedsgemeinden verabschiedet.
Rumantsch: PROPOSTA: La suprastonza communala propona d‘approbar la cunvegna da prestaziun cun la Regiun Surselva pertuccont il menar il Center da formaziun Surselva cun entrada en vigur igl 1 da schaner 2017.
Deutsch: ANTRAG: Der Gemeindevorstand beantragt, die Leistungsvereinbarung mit der Regiun Surselva betref-fend Führung des Bildungszentrums Surselva mit Inkrafttreten per 1. Januar 2017 zu genehmigen.
Rumantsch: Il quen siara cun in gudogn da frs. 231.14, quei tier entradas da frs. 3'825'713.93 ed expensas da frs. 3'825'482.79. Ils detagls dil quen da vischnaunca sco era ulteriuras informaziuns anfleis vus el cudischet aschuntau.
Deutsch: Die Rechnung schliesst mit einem Gewinn von CHF 231.14 bei Gesamterträgen von CHF 3'825'713.93 und Gesamtaufwänden von CHF 3'825'482.79. Die Details zur Gemeinderechnung sowie weitere Informa-tionen erhalten Sie in der beiliegenden Broschüre.
Rumantsch: Igl onn da scola 2015/16 han 58 affons visitau la scola superiura a Laax, da quels 7 affons da Sagogn la 1. e 2. classa. Ils affons dalla 3. superiura han saviu terminar lur temps da scola sco previu a Glion. Las radunonzas communalas da Falera, Laax, Sagogn e Schluein retscheivan ed approbeschan tenor ils statuts dil consorzi da scola superiura il quen annual.
Deutsch: Im Schuljahr 2015/16 haben 58 Kinder die Oberstufe in Laax besucht, davon 7 Kinder aus Sagogn die 1. und 2. Klasse. Die Kinder der 3. Oberstufe konnten ihre Schulzeit wie vorgesehen in Ilanz beenden. Gemäss Statuten des Oberstufenschulverbandes erhalten und genehmigen die Gemeindeversammlungen von Falera, Laax, Sagogn und Schluein die Jahresrechnung.
Rumantsch: Il quen annual 2015/16 cun las cefras detagliadas anfleis vus ell’annexa 1. Las expensas da frs. 1'227'229.26 correspundan al preventiv. La vischnaunca da Sagogn ei separticipada als cuosts cun frs. 126‘774.38.
Deutsch: Die Jahresrechnung 2015/16 mit den detailierten Zahlen finden Sie im Anhang 1. Der Aufwand beläuft sich auf CHF 1'227'229.26 und entspricht dem Voranschlag. Die Gemeinde Sagogn beteiligt sich an diesen Kosten mit CHF 126'774.38.
Rumantsch: Ell’annexa 2 retscheveis vus il preventiv dalla scola superiura Falera, Laax, Sagogn e Schluein per igl onn da scola 2017/18 cun las cefras detagliadas dil quen current. Quel muossa expensas da frs. 1'636'000.00. Igl onn da scola 2017/18 vegnan rodund 70 scolars a visitar il scalem superiur a Laax.
Deutsch: Im Anhang 2 erhalten Sie den Voranschlag der Oberstufenschule Falera, Laax, Sagogn und Schluein für das Schuljahr 2017/18 mit den deteilierten Zahlen der laufenden Rechnung. Dieser weist einen Aufwand von CHF 1'636'000.00 aus. Im Schuljahr 2017/18 werden rund 70 Schüler die Oberstufe in Laax besuchen.
Rumantsch: La suprastonza communala ha l'intenziun, da vender a signur Yves Weber, cumproprietari dallas parcellas nr. 77 e nr. 80, duas parts da surfatscha dalla parcella nr. 87 (Via Cochetta). La surfatscha A munta 41 m2 e la surfatscha B munta 35 m2. Las parcellas creadas da viev vegnan a mantener lur appartegnientscha da zona, vul gir quellas vegnan vinavon a restar en la zona per ulteriurs edifizis e stabiliments.
Deutsch: Der Gemeindevorstand beabsichtigt, Herrn Yves Weber, Miteigentümer der Parzellen Nr. 77 und Nr. 80, zwei Teilflächen der Parzelle Nr. 87 (Via Cochetta) zu verkaufen. Die Fläche A entspricht 41m2 und die Fläche B entspricht 35m2. Die neu geschaffenen Parzellen werden ihre Zonenzugehörigkeit beibehalten, d.h. diese werden weiterhin in der Zone für übrige Bauten und Anlagen bestehen bleiben.
Rumantsch: Las surfatschas A e B vegnan gia oz mantenidas dils proprietaris dallas parcellas nr. 77 e nr. 80. Medemamein vegnan quellas surfatschas gia adina duvradas sco access tier il schischom.
Deutsch: Die Flächenabschnitte A und B werden bereits heute von den Eigentümern der Parzellen Nr. 77 und Nr. 80 unterhalten. Ebenso werden diese Flächenabschnitte seit jeher als Zufahrt zu den Liegenschaften benutzt.
Rumantsch: Sin fundament dall'avertura nova dallas percellas el quartier Punteglias ei igl onn 1980 vegnir serrau giu in contract da servitud denter la vischnaunca Sagogn sco proprietaria dallas percellas nr. 7/14 e nr. 7/15 (oz percellas nr. 245 e nr. 247 Via Punteglias), Benedetg Coray sco proprietari dalla parcella nr. 7/3 (oz parcella nr. 248) e Max Deflorin sco proprietari dalla parcella nr. 7/1 (oz parcella nr. 249). Quei contract regla il passar e carrar sin la Via Punteglias sco era l'obligaziun da manteniment dils proprietaris da terren numnai. Priu ora da quei era la parcella nr. 7/3 (oz parcella nr. 248), aschigitg che quella vegn duvrada mo sco terren agricol. Quella parcella ei ussa vegnida surbaghegiada cumplettamein. Cunquei fuss in'adattaziun dil servitud necessaria. Medemamein ein ulteriuras parcellas da baghegiar en quei quartier vegnidas surbaghegiadas ed ei ein ulteriurs projects sin diverses parcellas el quartier Punteglias sin rucca.
Deutsch: Im Jahre 1980 wurde aufgrund der Neuerschliessung der Liegenschaften im Quartier Punteglias ein Dienstbarkeitsvertrag zwischen der Gemeinde Sagogn als Eigentümerin der Parzellen Nr. 7/14 und Nr. 7/15 (heute Parzellen Nr. 245 und Nr. 247 Via Punteglias), Benedetg Coray als Eigentümer der Parzelle Nr. 7/3 (heute Parzelle Nr. 248) und Max Deflorin als Eigentümer der Parzelle Nr. 7/1 (heute Parzelle Nr. 249) abgeschlossen. Der Vertrag regelt das unbeschränkte Begehen und Befahren der Via Punteglias sowie die Unterhaltsverpflichtungen der genannten Landeigentümer. Ausgenommen davon wurde die Parzelle Nr. 7/3 (heute Parzelle Nr. 248), solange diese bloss landwirtschaftlich genutzt wird. Die Parzelle wurde nun komplett bebaut. Somit wäre eine Anpassung der Dienstbarkeit notwendig. Ebenfalls wurden weitere Baulandparzellen in diesem Quartier bebaut und es stehen weitere Projekte auf diversen Parzellen im Quartier Punteglias an.
Rumantsch: Tochen dato oz ha buca saviu vegnir constattau ch'igl ei enzacu vegniu pagau contribuziuns per il manteniment dalla Via Punteglias entras ils proprietaris da terren numnai ed era buca che la vischnaunca ha enzacu el passau fatg valer cuosts da manteniment.
Deutsch: Bis dato heute konnte nicht festgestellt werden, dass jemals Beiträge an den Unterhalt der Via Punteglias durch die genannten Landeigentümer getätigt wurden noch dass die Gemeinde in der Vergangenheit solche Unterhaltskosten erhoben hat.
Rumantsch: Sin fundament dass midadas da structura naven da Uniun da traffic Sagogn sin sagognturissem sto il regulativ vegnir adattaus formalmein. Il regulativ adattau anfleis vus ell'annexa 4.
Deutsch: Das Reglement muss Infolge der Strukturanpassung von Verkehrsverein Sagogn zu sagognturissem formell angepasst werden. Das angepasste Reglement finden Sie im Anhang 4.
Rumantsch: Sin la parcella nr. 1360 a "Bargaus" dei in project d'agrotusissem cumplettar las purschidas dalla Ruinaulta ed augmentar la valurisaziun turistica. Previ ein dus puozs da pèschs sin la part giusut dalla parcella, ina casa da menaschi ed in plaz da giug e da grillar sco era ina cultivaziun da legums sin la part sura dalla parcella nr. 1360. Ei vegn baghegiau negins baghetgs novs, mobein reutilisau resp. transfurmau baghetgs existents. Projectant e meinagestiun futur ei Franz Gschwend, hortulan da verduras da professiun e cumproprietari dalla Ecco-Jäger Früchte und Gemüse AG sco era dalla societad affiliada Selva Gemüse (Bad Ragaz, Laax ed Arosa). Il project d'agroturissem Bargaus vegn tenius en funcziun duront ils meins da stad. Las uras da menaschi ein previdas aschia ch'ellas surpassan buc ils temps d'in menaschi agricol normal.
Deutsch: Auf der Parzelle Nr. 1360 im Gebiet „Bargaus“ soll ein Agrotourismusprojekt die Angebote der Ruinaulta ergänzen und die touristische Wertschöpfung erhöhen. Vorgesehen sind zwei Fischteiche im unteren Be-reich der Parzelle und ein Betriebsgebäude mit einem Spiel- und Grillplatz sowie ein Gemüseanbau auf dem höher gelegenen Teil der Parzelle Nr. 1360. Dabei werden keine zusätzlichen Gebäude erstellt, son-dern bestehende Gebäude umgenutzt resp. umgebaut. Projektant und künftiger Betriebsleiter ist Franz Gschwend, ausgebildeter Gemüsegärtner und Miteigentümer der Ecco-Jäger Früchte und Gemüse AG sowie deren Tochtergesellschaft Selva Gemüse (Bad Ragaz, Laax und Arosa). Das Agrotourismusprojekt Bargaus wird während den Sommermonaten betrieben. Die Betriebszeiten sind so vorgesehen, dass sie tageszeitlich nicht über die Zeiten von normalen landwirtschaftlichen Aktivitäten hinausgehen.
Rumantsch: Per ch'il project sa vegnir realisaus drova ei ina revisiun parziala dalla planisaziun locala. Per la parcella nr. 1360 vegnan definai el plan da zonas ina zona per agroturissem e las utilisaziuns previdas el plan general da furmaziun. La lescha da baghegiar dalla vischnaunca Sagogn vegn cumplettada cun in artechel correspundent (art. 28a, zona per agroturissem).
Deutsch: Damit das Projekt realisiert werden kann, ist eine Teilrevision der Ortsplanung erforderlich. Für die Par-zelle Nr. 1360 wird im Zonenplan eine Zone für Agrotourismus und die vorgesehenen Nutzungen im Ge-nerellen Gestaltungsplan und im Baugesetz verankert. Das Baugesetz der Gemeinde Sagogn wird mit einem entsprechenden Artikel ergänzt (Art. 28a, Zone für Agrotourismus).
Rumantsch: Ord la lescha davart la protecziun dallas auas revidida dils 1 da schaner 2011 sedat, ch'il basegn da spazi dallas auas, ch'ei necessaris per garantir las funcziuns natiralas dallas auas, per la protecziun avon auas grondas e per il diever dallas auas, ei da segirar tochen sil pli tard la fin 2018. Per il sectur ch'ei pertuccaus dalla revisiun parziala duei quei vegnir fatg ussa. La lescha da baghegiar vegn cumplettada cun in artechel correspundent (art. 28b, zona spazi d'auas).
Deutsch: Aus dem revidierten Gewässerschutzgesetz vom 1. Januar 2011 ergibt sich, dass der Raumbedarf von Gewässern, der für die Gewährleistung der natürlichen Funktionen der Gewässer, für den Schutz vor Hochwasser und für die Gewässernutzung erforderlich ist, bis spätestens Ende 2018 zu sichern ist. Für den von der Teilrevision betroffenen Abschnitt wird dies nun gemacht. Das Baugesetz wird mit einem entsprechenden Artikel (Art. 28b, Gewässerraumzone) ergänzt.
Rumantsch: A caschun dall'exposiziun da cooperaziun (5 d'october tochen 6 da november 2017) ei vegniu fatg neginas protestas. Il plan da zonas e general da furmaziun sco era ils novs artechels ella lescha da baghegiar ein aschuntai ell'annexa 1 da quest messadi.
Deutsch: Im Rahmen der Mitwirkungsauflage (5. Oktober bis 6. November 2017) sind keine Einsprachen einge-gangen. Der Zonenplan und Genereller Gestaltungsplan sowie die neuen Artikel des Baugesetzes sind als Anhang 1 dieser Botschaft angefügt.
Rumantsch: A caschun dalla radunonza communala dils 12-05-2016 ei l'iniziativa tempo 30 vegnida approbada. La suprastonza communala ha silsuenter dau sura alla fatschenta HMQ AG l'expertisa che vegn pretendida dalla lescha. Suenter giudicament dalla suprastonza communala ei l'expertisa vegnida tarmessa alla polizia cantunala per examinaziun ed approbaziun. L'approbaziun dalla polizia cantunala ei succedida igl october 2017.
Deutsch: Anlässlich der Gemeindeversammlung vom 12.05.2016 wurde die Initiative Tempo 30 angenommen. Der Gemeindevorstand hat anschliessend das vom Gesetz vorgeschriebene Gutachten der Firma HMQ AG in Auftrag gegeben. Nach Beurteilung durch den Gemeindevorstand wurde das Gutachten zur Überprüfung und Genehmigung der Kantonspolizei Graubünden weitergeleitet. Die Genehmigung durch die Kantonspolizei erfolgte im Oktober 2017.
Rumantsch: A caschun dalla radunonza communala vegn signur Reto Barandun dalla fatschenta HMQ AG a presentar l'expertisa sco era las mesiras pretendidas per la realisaziun dil project. Tenor calculaziun da cuosts ei da quintar cun cuosts da rodund frs. 30'000.-. Suenter la realisaziun vegn en ina fasa da test examinau, sche las mesiras pridas tonschan ni sch'ei drova mesiras supplementaras.
Deutsch: Anlässlich der anstehenden Gemeindeversammlung wird Herr Reto Barandun der Firma HMQ AG das Gutachten sowie die für die Umsetzung des Projektes verlangten Massnahmen präsentieren. Gemäss Kostenvoranschlag ist mit Kosten von rund CHF 30'000.- zu rechnen. Nach erfolgter Umsetzung wir während einer Testphase überprüft, ob die getroffenen Massnahmen greiffen oder ob es zusätzliche Massnahmen braucht.
Rumantsch: L'expertisa dalla HMQ AG per l'iniziativa tempo 30 ha custau tochen dacheu rodund frs. 17'000.-. Ussa fuss ei da far il proxim pass e conceder il credit da frs. 30'000.- per metter entuorn las mesiras da reducziun da tempo. Quellas ein veseivlas en Annexa 2.
Deutsch: Das Gutachten der Firma HMQ AG hat bis jetzt CHF 17'000.- gekostet. Nun gilt es, den nächsten Schritt zu machen und den Kredit über CHF 30'000.- für die Umsetzung der Massnahmen für die Temporeduktion zu sprechen. Die Massnahmen sind im Anhang 2 ersichtlich.
Rumantsch: PROPOSTA: La suprastonza communala ei dil meini ch'il concept ademplescha buc ils basegns per segirtad (negin tempo 30 el contuorn dalla casa da scola, tempo 30 en loghens buc periclitai). Ord quei motiv propona ella da refusar il concept e buc realisar tempo 30.
Deutsch: ANTRAG: Der Gemeindevorstand ist der Meinung, dass das Konzept dem Sicherheitsbedürfnis (kein Tem-po 30 in der Umgebung des Schulhauses, Tempo 30 an nicht gefährdeten Orten) nicht entspricht. Aus diesem Grund beantragt er, das Konzept zurückzuweisen und Tempo 30 nicht zu realisieren.
Rumantsch: En connex cun las sanaziuns dallas vias ch'ein vegnidas decididas il december 2016 dalla radunonza communala fa ei ord vesta dalla suprastonza senn da remplazzar las cazzolas da via en inagada e buc sur in temps da 20 onns. Entuorn la casa da scola nova ei gia vegniu installau las novas cazzolas. Quei era en connex cun la nova situaziun cun la fernada digl auto da posta e dil passapei. Naturalmein vegn era risguardau nua ch'ei fa senn da dislocar cazzolas existentas ni era nua ch'ei fa senn d’installar cazzolas supplementaras.
Deutsch: Im Zusammenhang mit der Sanierung der Strassen, welche im Dezember 2016 von der Gemeindever-sammlung beschlossen wurden, macht es aus Sicht des Vorstandes Sinn, die Strassenlampen in einem Mal und nicht über einen Zeitraum von 20 Jahre zu ersetzen. Rund um das Schulhaus wurden im Zu-sammenhang mit der neuen Postautohaltestelle und dem Trottoir bereits die neuen Lampen installiert. Selbstverständlich wird auch überprüft, wo bestehende Lampen versetzt werden müssen oder wo es sinn-voll wäre, neue zusätzliche Lampen zu installieren.
Rumantsch: Tenor la Repower ei da quintar entras la tecnologia LED cun ina reducziun d’energia da rodund 60 %. Quei muntass era ina reducziun da cuosts d’energia da rodund frs. 5’000.- sin frs. 2’000.-. Plinavon selaian las cazzolas drizzar en pli claras ni pli stgiras tenor il temps e stgirentar automaticamein sche negin ei egl intschess sclariu.
Deutsch: Gemäss Repower ist durch die LED-Technologie mit einer Reduktion des Energieverbrauchs um rund 60 % zu rechnen. Dies würde auch eine Reduktion der Energiekosten von CHF 5'000.- auf CHF 2'000.- bedeuten. Zudem lässt sich die Helligkeit nach Uhrzeit einstellen und die Lampen verfinstern, sobald sich niemand im beleuchteten Bereich befindet.
Rumantsch: Ils cuosts per las installaziuns novas dallas cazzolas muntan sin frs. 200’000.-. Vitier vegnan aunc cuosts per lavurs da construciun bassa da rodund frs. 50’000.-. La suprastonza fa la proposta da remplazzar las cazzolas en 2 pass, aschia che la finanziaziun sa vegnir repartida sils onns 2018 e 2019.
Deutsch: Die Kosten für die Installation der neuen Lampen belaufen sich auf CHF 200'000.-. Dazu kommen noch Kosten für die Tiefbauarbeiten von rund CHF 50'000.-. Der Gemeindevorstand schlägt vor, die Lampen in 2 Schritten zu ersetzen, so dass die Finanzierung auf die Jahre 2018 und 2019 verteilt werden kann.
Rumantsch: PROPOSTA: La suprastonza communala propona d’approbar la damonda da credit sur frs. 250’000.- repartiu sin ils onns 2018 e 2019.
Deutsch: ANTRAG: Der Gemeindevorstand beantragt, dem Kreditgesuch über CHF 250'000.-, verteilt auf die Jahre 2018 und 2019, zuzustimmen.
Rumantsch: Ils stavels da vaccas cun la tegia dad alp schaian biabein 1980 meters sur mar el cirquit da Nagens sin territori dalla vischnaunca da Laax. L’alp Sogn Martin s’auda tier ina dallas meglieras en nossa regiun. Nus anflein ina bellezia flora e fauna sin las pastiras. Mintg’onn passentan denter 70 ed 80 vaccas da mulscher la stad si Sogn Martin.
Deutsch: Die Stallungen für Kühe und die Alphütte liegen auf rund 1980 Meter über Meer in der Gegend von Nagens auf Gemeindegebiet von Laax. Die Alp Sogn Martin ist eine der Besten in unserer Region. Auf den Weiten finden wir eine wunderschöne Flora und Fauna. Jedes Jahr verbringen zwischen 70 und 80 Melkkühe den Sommer auf Sogn Martin.
Rumantsch: En quei temps vegn mulsch ca. 65'000 liters latg ord il qual vegn produziu en senneria dad alp caschiel e pischada. Mulsch vegn sco avon bien 40 onns, cun maschina ella honta. Ils mulscheders portan lu il latg en senneria e derschan quel ella caldera. Ils davos onns ei denton in ulteriur quitau semussaus. Cunquei che la biestga sa semover libramein ellas stallas a casa ein las vaccas buca disadas dad haver la cadeina entuorn culiez. Quei ha menau ils davos onns adina puspei tier accidents da personal duront rentar las vaccas. Nus essan responsabels pil beinstar dalla fumeglia e dils animals. Ord motivs da segirtad sco era da higiena eis ei previu d’installar in stan da mulscher ella stalla sin l’alp sogn Martin.
Deutsch: In dieser Zeit werden rund 65'000 Liter Milch gemolken, aus welcher in der Alpsennerei Käse und Butter produziert werden. Gemolken wird wie vor 40 Jahren, mit der Maschine in den Eimer. Die Melker tragen dann die Milch in die Sennerei und giessen diese in den Käsekessel. In den letzten Jahren hat sich jedoch eine andere Sorge gezeigt. Da das Vieh sich in den Ställen zu Hause frei bewegen können, sind die Kühe sich nicht mehr gewohnt, die Kette um den Hals zu tragen. Dies hat in den letzten Jahren immer wieder zu Unfällen des Personals während des Ankettens geführt. Wir sind für das Wohl der Knechte und der Tiere verantwortlich. Aus Sicherheitsgründen sowie auch aus Sicht der Hygiene sind wir der Meinung, einen Melkstand im Stall auf der Alp Sogn Martin zu installieren.
Rumantsch: Ell’annexa 3 retscheveis vus il preventiv dalla scola superiura Falera, Laax, Sagogn e Schluein per igl onn da scola 2018/19 cun las cefras detagliadas dil quen current. Quel muossa expensas da frs. 1'507'000.00. Igl onn da scola 2018/19 vegnan rodund 70 scolars a visitar il scalem superiur a Laax.
Deutsch: Im Anhang 3 erhalten Sie den Voranschlag der Oberstufenschule Falera, Laax, Sagogn und Schluein für das Schuljahr 2018/19 mit den deteilierten Zahlen der laufenden Rechnung. Dieser weist einen Aufwand von CHF 1'507'000.00 aus. Im Schuljahr 2018/19 werden rund 70 Schüler die Oberstufe in Laax besuchen.
Rumantsch: Ell’aschunta 4 retscheveis Vus il preventiv 2018 tenor HRM2 cun las cefras detagliadas dil quen current e dil quen d’investiziun.
Deutsch: Beiliegend erhalten Sie den Voranschlag 2018 nach HRM2 mit den detaillierten Zahlen der laufenden Rechnung und der Investitionsrechnung (Anhang 4).
Rumantsch: Il quen current muossa in gudogn da frs. 3'560.- tier entradas ed expensas da rodund frs. 4.13 milliuns.
Deutsch: Der Voranschlag der laufenden Rechnung weist bei Ein- und Ausgaben von rund CHF 4.13 Millio-nen einen Gewinn von CHF 3'560.- aus.